google/wiki40b huggingface dataset:
Liga otcov

Stav otcovských práv na Slovensku

Na Slovensku je každoročne vyše 13 000 detí postavených pred voľbu súdov a rodičov ako bude usporiadaný ich ďalší život. Napriek ich právu na oboch rodičov, väčšina (vyše 90%) je zverených matke a otcom bolo zverených za posledných 10 rokov iba 8% detí. Väčšinou po zverení dieťaťa matke sú deti "odsúdené" na zúžený kontakt s druhým rodičom, množstvo z nich na "párnovíkendovstvo" ktoré súdy aplikujú ešte z čias komunizmu bez toho aby brali ohľad na deti. Štátne orgány (OSPOD - niečo ako "detský prokurátor" - ide o odbor sociálnoprávnej ochrany detí pôsobiaci na Úradoch práce) a súdy konajú schematicky a napriek platným zákonom (Zákon o rodine, Medzinárodný dohovor o právach dieťaťa, či Zákon o sociálnej kuratele) neustále presadzujú trend "jedného rodiča".
Rádio Frontinus

Počúvanosť

Rádio Frontinus je s počúvanosťou 0,4% šestnástou najpočúvanejšou rozhlasovou stanicou na Slovensku a treťou najpočúvanejšou regionálnou stanicou podľa prieskumu Market & Media & Lifestyle spoločnosti Median SK (2+3Q/2015).
HC Dukla Praha

HC Dukla Praha je český hádzanársky klub so sídlom v Prahe. Je 28-násobným majstrom Česko-Slovenska, trojnásobným majstrom Českej republiky a trojnásobným víťazom Európskeho pohára majstrov (dnes Liga majstrov EHF) v rokoch 1957, 1963 a 1984. V roku 1963 získal cenu za najlepší kolektív v československej ankete Športovec roka.
Saint-Maurice-des-Noues

Poloha

Obec má rozlohu 21,42 km². Najvyšší bod je položený 129 m n. m. a najnižší bod 51 m n. m.

Obyvateľstvo

Počet obyvateľov obce je 624 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champvallon

Poloha

Obec má rozlohu 6,83 km². Najvyšší bod je položený 217 m n. m. a najnižší bod 85 m n. m.

Obyvateľstvo

Počet obyvateľov obce je 579 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Condeau

Poloha

Obec má rozlohu 15,28 km². Najvyšší bod je položený 214 m n. m. a najnižší bod 105 m n. m.

Obyvateľstvo

Počet obyvateľov obce je 421 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Words

Pozície v rebríčkoch

¹ "Words (remix '97)"
² "Words '99 version"
Ján Brewer

Životopis

Študoval na lýceu v Levoči, od roku 1695 v Jene (neukončil). Kníhtlačiar a kníhviazač v Banskej Bystrici, (1689) kúpil od mesta tzv. Strelingerov dom v susedstve strážnej veže (smerom k Hornej ulici). V Banskej Bystrici žil pravdepodobne do 1715. Potom v Levoči popri medicíne prevzal rodinnú tlačiareň a doplnil ju modernými typmi. Vydal Belovu Gramatica Latina (1711). Od roku 1730 tlačil hlavne maďarské, nemecké a slovenské kalendáre. Vydal vyše 100 tlačí, z toho 30 v slovenčine. Autor nemeckej básne na smrť Augustína Lazara (Levoča roku 1693).
Devínska Kobyla (vrch)

Územie európskeho významu

Devínska Kobyla patrí medzi územia európskeho významu rovnakého názvu Devínska Kobyla (SKUEV0280) s rozlohou 643,20 ha. Zahŕňa v sebe celý masív vrchu od kopca Dúbravská hlavica až po Sandberg i celú národnú prírodnú rezerváciu Devínska Kobyla. Územie bolo vyhlásené výnosom MŽP SR č.3/2004-5.1 v roku 2004 na rozlohe 649,26 ha, ktorým sa vydáva národný zoznam území európskeho významu.

Turistika

Vrchol je priamo prístupný po asfaltovej ceste. Výstup na jeho svahy je možný po červeno označenej turistickej trase. NPR je prístupná z Devínskej Novej Vsi po zelenej, žltej a modro označenej trase, ktoré smerujú ďalej na Devínsky hrad.
XXL (Billy Hollywood)

Pozadie vzniku a nahrávanie

Album mal najskôr byť producentským albumom Billyho Hollywooda s množstvom hostí. No prvé nahrávky na album neboli podľa jeho predstáv. Počas robenia albumu udržoval kontakt a rozhodol sa potom spraviť celý album s ním. Album bol nahratý v štúdiu FatMusic studio, o mixáž a mastering sa postarali DJ Jazzy a Marek "DeLa Creame" Šurin. Výkonnými producentmi albumu bol Majk Spirit, Mario Bihary a Anthony Silver, hudobné produkcie všetky zaobstaral Billy, ktorý sa vyjadril, že nechcel veľa hostí na albume, preto jediní hostia na albume boli Majk Spirit, Cigo, Igor Kmeťo a Nironic. Album vyšiel pod vydavateľstvom Spirit Music.
11. novembra 2012 sa na youtube kanáli Partymaker.tv objavil krátky dokument, kde Billy Hollywood a Elpe opisovali priebeh výroby albumu. Okrem neho sa tam objavili aj Majk Spirit, Cigo a Igor Kmeťo.

Single a videoklipy

Prvý a jediný videoklip bol urobený k skladbe "Ja a moje druhé ja", kde vidno Elpeho v dvoch rôznych polohách, raz ako pokojného rappera, druhýkrát ako agresora. O videoklip sa postaral Michal Švirha a mal premiéru 15. júla 2012. Ku marcu 2013 mal na oficiálnom youtube kanáli labelu BeatBan viac ako 31 000 prehratí.
Skladba "Čo nám chýba", na ktorej hosťuje Majk Spirit a Igor Kmeťo, bola nasadená ako singel do slovenských rádií koncom roka 2012, kde sa najvyššie umiestnila na 45. mieste a na 5. mieste v rámci domácej tvorby.
Gódávarí

Gódávarí je jedna z hlavných vodných ciest Indie, hneď po Gange a Inde. Má dĺžku asi 1 450 km. Pramení medzi mestami Násik (Nashik) a Bombaj v štáte Maháraštra, vo vzdialenosti 380 km od Arabského mora, ale tečie naprieč juhom strednej Indie a v Ándhrapradéši ústi do Bengálskeho zálivu. 80 km od pobrežia, pri meste Rádžmandrí (Rajamundry) rozlievajú sa vody rieky do dvoch korýt, čím vzniká na tomto mieste delta. Ako mnoho iných veľkých riek Indie majú brehy rieky mnoho pútnických miest. Gódávarí je „sezónnou“ riekou. V období monzúnov sa rozlieva po okolí a vytvára záplavy, v lete, naopak temer vysychá. Voda rieky je hnedastá.
Chiddes (Saône-et-Loire)

Poloha

Obec má rozlohu 7,61 km². Najvyšší bod je položený 456 m n. m. a najnižší bod 247 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Perrogney-les-Fontaines

Poloha

Obec má rozlohu 14,79 km². Najvyšší bod je položený 516 m n. m. a najnižší bod 420 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yosemitský národný park

Prírodné útvary

Cathedral Lakes sú dve vysokohorské jazerá vo výške 2 831 m n. m. a 2 922 m n. m. Medzi populárne turistické miesto patrí skalnatý útvar El Capitan. Táto granitová skala má výšku 1 095 m a je najvyšším monolitom svojho druhu na svete a je obľúbeným miestom pre horolezcov a BASE jumping. Najvyšším vrcholom v parku je Mount Lyell s výškou 3 997 m n. m. Yosemitským údolím preteká rieka Merced a vytvára vodopád Vernal. Yosemitské vodopády sú druhé najvyššie vodopády kontinentálnych Spojených štátoch (okrem Havajských ostrovov) a 20. najvyššie na svete, spolu majú výšku 739 metrov. Medzi obrovské žulové utvary patrí aj Half Dome, ktorý je smerom z údolia vysoký 1 450 m.

Fauna a flóra

Husté krovinaté porasty tvoria druhy borovíc, sekvojí, porastov alpského typu a lúk. Park zachováva pôvodnú krajinu a 912,6 km² pralesov. Spolu park zachováva viac ako 250 druhov stavovcov, medzi ktoré patria ryby, obojživelníky, plazy, vtáky a cicavce.
ČFK Nitra

História oddielu

Klub ČFK vznikol v roku 1945 najprv pod menom Dynamo Čermáň. V 70-tych rokoch sa klub premenoval na Strojár Nitra za podpory Nitrianskych strojární. V tej dobe sa klub prebojoval až do vtedajšej federálnej tretej ligy. V sezóne 2002/2003 z tretej ligy vypadol. Po slabých rokoch sa klubu opäť podarilo prebojovať do tretej ligy západ, pričom sa následne premenoval na svoj dnešný názov ČFK Nitra.
Žeňa Tverská

Biografia

Narodila sa v meste Baranoviči vo vtedajšej Ruskej ríši (dnes Bielorusko). Absolvovala ruskojazyčnú strednú školu, vyštudovala Varšavskú univerzitu a sociálnu prácu v Berlíne. V roku 1923 presídlila do dnešného Izraela.

Politická dráha

Angažovala sa v sociálnych službách. V rokoch 1932-1942 riadila centrum sociálnych služieb v Haife, potom v rokoch 1942-1948 v Jeruzaleme. Bola aktívnou členkou strany Mapaj a členkou výkonného výboru odborovej centrály Histadrut. V roku 1945 bola vyslankyňou k pozostalým holokaustu v Európe.
V izraelskom parlamente zasadla prvýkrát už po voľbách v roku 1949 v ktorých bola kandidátkou strany Mapaj. Mandát ale získala až dodatočne, vo februári 1951, ako náhradníčka. Do činnosti parlamentu už sa po zvyšok volebného obdobia výraznejšie nezapojila. Mandát obhájila za Mapaj vo voľbách v roku 1951. Usadla ako členka do parlamentného výboru pre verejné služby, výboru House Committee a výboru práce. Predsedala podvýboru pre zákon o štátnom poistení. Bola zvolená na kandidátke Mapaj aj po voľbách v roku 1955, avšak len ako náhradníčka, ktorá do Knesetu nastúpila až v júli 1959, len pár mesiacov pred voľbami. Aktívne už sa neprejavovala. Za Mapaj uspela vo voľbách v roku 1959. Bola členkou výboru pre verejné služby a výboru pre ústavu, právo a spravodlivosť. Znovu sa v Knesete objavila po voľbách v roku 1961, kedy kandidovala opäť za Mapaj. Aj tentokrát ale mandát získala až ako náhradníčka, v novembri 1963, po smrti predchádzajúceho poslanca Meira Argova. Zomrela po niekoľkých mesiacoch strávených vo funkcii poslankyne. V parlamente ju nahradil Aharon Jadlin.
Zomrela v roku 1964 vo veku 59 rokov a je pochovaná na jeruzalemskom cintoríne Har ha-Menuchot.
Coublucq

Poloha

Obec má rozlohu 5,54 km². Najvyšší bod je položený 202 m n. m. a najnižší bod 118 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klášterec nad Orlicí

Dejiny

Prvá písomná zmienka o obci pochádza z roku 1279.
Jozef Mistrík

Životopis

V rokoch 1937 – 1941 študoval na učiteľskom ústave v Banskej Bystrici, 1952 – 1956 popri zamestnaní vyštudoval slovenský a ruský jazyk na Univerzite Komenského. Bol učiteľom v Španej Doline, v rokoch 1943 – 1949 na ekonomickej škole v Trenčíne, 1949 – 1953 v Bratislave, 1953 – 1960 výskumným pracovníkom a riaditeľom Štátneho stenografického ústavu, 1960 – 1965 vedeckým pracovníkom Slovenskej akadémie vied, od 1965 doc., prof. na Filozofickej fakulte UK v Bratislave. Ako hosťujúci docent a profesor prednášal na univerzitách v Kolíne nad Rýnom (1969 – 1971), Moskve (1972), Oxforde a Sheffielde (1975 – 1977); prednášal na Pedagogickej a Právnickej fakulte Univerzity Mateja Bela v Banskej Bystrici a na Akadémii umení v Banskej Bystrici (1997). 
Ťažiskom jeho vedeckovýskumnej činnosti boli najmä oblasti štylistiky, poetiky, matematickej jazykovedy, gramatiky, grafológie a rétoriky, z ktorých vydal početné monografie a štúdie. Bol vedúcim editorom a spoluautorom Encyklopédie jazykovedy (1993), publikoval takmer 250 vedeckých štúdií a článkov v slovenských i zahraničných odborných časopisoch a zborníkoch. V rámci uvedených odborov pripravil niekoľko desiatok učebníc a príručiek. V diele Štylistika (7. vydaní v rokoch 1961 – 1985) položil teoretické základy štylistiky.
Bol členom vedeckých spoločností doma i v zahraničí, predsedom Slovenskej jazykovednej spoločnosti, kde založil zborník Zápisník slovenského jazykovedca, ktorý vychádza doteraz. Venoval sa aj jazyku hluchonemých. Redaktor zborníkov Studia Academica Slovaca. Nositeľ viacerých medailí a vyznamenaní.
Záborie

Dejiny

Prvá písomná zmienka o obci pochádza z roku 1263. Obyvatelia sa v minulosti živili poľnohospodárstvom, tkáčstvom a spracovaním ovčej vlny.
Micheáš (prorok)

Micheáš bol starozákonný prorok. Je podľa neho nazvaná Kniha proroka Micheáša.
Pochádzal z dediny Morešet Gat ležiacej juhozápadne od Jeruzalema. Nepatril k prorokom z povolania, keďže proti nim vystupuje. Žil v rovnakej dobe ako Izaiáš a Ozeáš. Pôsobil pravdepodobne okolo 725 – 680 pred Kr. Žil teda v čase, keď bolo zničené Severné kráľovstvo Izraela a Južné kráľovstvo bolo napadnuté Asýrčanmi.
V Južnom (t. j. Júdskom) kráľovstve vystupoval proti cudzím božstvám, odsudzoval správanie sa vládnucich kruhov.
Zomrel pravdepodobne prirodzenou smrťou. Za cisára Teodózia boli jeho pozostatky prenesené do Biratsatie.
Gréckokatolícka a pravoslávna cirkev si ho pripomínajú 14. augusta.
Saint-Sulpice (Lot)

Poloha

Obec má rozlohu 13,19 km². Najvyšší bod je položený 363 m n. m. a najnižší bod 145 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vanzac

Poloha

Obec má rozlohu 6,39 km². Najvyšší bod je položený 101 m n. m. a najnižší bod 53 m n. m.

Obyvateľstvo

Počet obyvateľov obce je 175 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Conne-de-Labarde

Poloha

Obec má rozlohu 10,05 km². Najvyšší bod je položený 134 m n. m. a najnižší bod 47 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irisbus

Irisbus je medzinárodný výrobca autobusov. Spoločnosť vznikla zlúčením týchto dvoch skupín výrobcov autobusov: Iveco (Sauver France, Unic, Lancia, Orlandi, Magirus-Deutz) a Renault V.I. (okrem iného Berliet, Saviem, Dodge Europe, Heuliez-Bus a Karosa), neskôr Irisbus pohltil krachujúci Ikarus. Ako jedna spoločnosť tak všetky môžu jednoduchšie koordinovať výrobu a majú väčší vplyv na trhu s autobusmi, je 2. najväčší výrobca v Európe (po Evobuse Mercedes-Benz). Vlastníkom skupiny Irisbus je Iveco.
Hlavný výrobný závod celej skupiny sa nachádza vo francúzskom Annonay (bývalý Renault), ďalšie výrobné závody sú aj inde vo Francúzsku, ale napríklad aj vo Vysokom Mýte, kde je závod firmy Karosa, ktorá sa dnes (od 1.1.2007) nazýva Iveco Česká republika.
Saint-Germain-Lavolps

Poloha

Obec má rozlohu 21,89 km². Najvyšší bod je položený 856 m n. m. a najnižší bod 639 m n. m.

Obyvateľstvo

Počet obyvateľov obce je 90 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Château-Thierry (obec)

Poloha

Obec má rozlohu 16,55 km². Najvyšší bod je položený 222 m n. m. a najnižší bod 59 m n. m.

Obyvateľstvo

Počet obyvateľov obce je 14 413 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rockport (Texas)

Atrakcie mesta

Je populárnym letoviskom, mesto má pekné pláže, praktikujú sa tu vodné športy a športové rybárstvo. Pláž mesta získala raz ocenenie ako najčistejšia pláž v krajine. Každý rok sa tu koná niekoľko festivalov, napríklad Fiesta De La Playa, Seafair a Wine Festival. V blízkosti mesta sa nachádza národný park Aransas National Wildlife Refuge.
Hodkovce

Polohopis

Obec leží na rozhraní Medzevskej pahorkatiny (podcelok Košickej kotliny) a Holičkou (podcelok Volovských vrchov). Obcou preteká Hodkovský potok, ktorý ústí do Slaného potoka, prítoku Šemšianskeho potoka. Južným okrajom obce vedie cesta II/548 z Košíc do Jasova. V tesnom susedstve východným smerom leží obec Šemša. Centrum Košíc je vzdialené 18 km východne, Moldava nad Bodvou 19 km juhozápadne.

Symboly obce

Erb obce zobrazuje strieborný strom s listami, vyrastajúci zo zelenej pažite. Na ľavej strane je zobrazený bežiaci zajac, v pravej časti je zlaté slnko s tvárou. Obecnú vlajku tvoria štyri pozdĺžne farebné pruhy, ukončené troma cípmi, vo farbe zelený, žltý, modrý a biely.

Dejiny

Najstaršia zachovaná písomná zmienka o tomto území pochádza z roku 1318, samotná obec „Hothkowch“ sa spomína v roku 1427. V roku 1832 si obyvatelia vybudovali kostol a v rokoch 1841 – 1846 kroniky uvádzajú neúrodné roky a s nimi spojený hlad, no tiež epidémiu cholery, čo zapríčinilo úbytok obyvateľov. 
Po vzniku ČSR vznikla obecná samospráva a v tomto období sa spomína dobrovoľný hasičský zbor. Prvá viedenská arbitráž spôsobila pričlenenie územia obce k Maďarsku a maďarskí vojaci ju opustili až 17. januára 1945. K oslobodeniu Hodkoviec došlo o dva dni neskôr. 
V januári 1988 bol vytvorený spoločný národný výbor s obcou Šemša, no už v roku 1991 došlo k rozdeleniu obcí. 
V roku 1948 sa v obci rozšíril šarlach, o dva roky neskôr bol vybudovaný nový cintorín. Rovnako v roku 1950 bol pre MNV zriadený obecný dom, na kostole boli inštalované bleskozvody. V roku 1952 bola do nových priestorov presunutá kancelária MNV, zriadené prvé JRD i predajňa s pohostinstvom. O tri roky neskôr bol vybudovaný kultúrny dom, v roku 1956 bola obec elektrifikovaná a o rok neskôr pribudlo verejné osvetlenie. Začala sa výstavba budovy požiarnej zbrojnice a v roku 1958 bolo po rozpade prvého JRD založené celoobecné roľnícke družstvo. Motorová striekačka pribudla hasičom v roku 1959, o dva roky pribudli predajňa a pohostinstvo Jednoty, následne boli obnovené mosty a cesty v obci. Obecný rozhlas bol srevádzkovaný v roku 1967, kultúrny dom a kancelárie MNV boli budované v roku 1972, o dva roky pribudla materská škola a v roku 1976 boli vybudované chodníky a rozšírená hlavná cesta. 
Po roku 1991 začalo zveľaďovanie životného prostredia, zintenzívnila sa výsadba zelene, opravili sa cesty, verejné osvetlenie, obecný rozhlas a vybudovalo sa detské ihrisko. Z mnohých investícií bola v roku 2000 realizovaná plynofikácia obce a v rokoch 2014 a 2015 bol vybudovaný verejný vodovod.
Chein-Dessus

Poloha

Obec má rozlohu 12,69 km². Najvyšší bod je položený 1 353 m n. m. a najnižší bod 378 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Deduktívna metóda

Deduktívna metóda je metóda budovania vedeckých teórií, pri ktorej sa používa dedukcia. Deduktívnou metódou sa budujú deduktívne teórie.
John McCreary Fabian

Mladosť a výcvik

Po základnej a strednej škole absolvoval univerzitu vo Washingtonu a po obhajobe tam získal doktorát z letectva a astronautiky. Potom sa stal asistentom profesora letectva na vojenskej leteckej akadémii v Coloradu. Do tímu kozmonautov bol prijatý v roku 1978, ale celých 5 rokov na svoj let čakal.

Po letoch

V roku 1993 bol prezidentom spoločnosti Analytic Services, Inc. (ANSER) v meste Arlington.
Still Counting

Hudobné video

Pre skladbu bolo vytvorené živé hudobné video a bolo natočené v House of Blues v Anaheime v štáte Kalifornia. Hudobné video bolo režírované Michaelom Sarnom.
Tomáš Hulík

Životopis

Študoval environmentalistiku na  Prírodovedeckej fakulte UK v Bratislave. Podnikol viaceré vedecké a fotografické expedície na Ďalekom východe Ruska, na ostrove Sachalin, na Borneu, v Malajzii či Nórsku. 
Po skončení štúdia začal pracovať ako kameraman a strihač pri mnohých filmových a televíznych produkciách.
Prvým výrazným úspechom Hulíkovej filmárskej kariéry bol rakúsko – nemecký dokumentárny film „Hulik und die Biber“ režiséra Haralda Pokiesera z roku 2002. Film rozpráva príbeh mladého prírodovedca Tomáša Hulíka a jeho priateľstva s bobricou Ráchel a jej rodinou. Hulík strávil vyše 300 dní a nocí v lužných lesoch na ramenách rieky Moravy, kým si získal dôveru bobrej rodiny a mohol nafilmovať unikátne zábery zo života bobrov, čo sa dovtedy žiadnemu filmárovi nepodarilo.
Druhým zlomov v Hulíkovej kariére bola spolupráca s oceňovaným slovenským režisérom Pavlom Barabášom na dokumente  „Vysoké Tatry – Divočina zamrznutá v čase“ z roku 2007. Film natočený pre prestížny cyklus dokumentov Universum, rakúskej televízie ORF vznikal počas rokov 2005 – 2007. Pod Barabášovým režisérskym vedením sa Tomáš Hulík realizoval ako kameraman a autor námetu. Film získal množstvo ocenení na zahraničných filmových festivaloch.
Hulíkovým režisérskym debutom sa stal film „Návrat rysov“ z roku 2010, v ktorom zachytil príbeh strážcu Národného parku Malá Fatra Miloša Majdu a dvoch malých rysích mládať Lízy a Mura, narodených v ostravskej ZOO, ktoré Majda vychoval pre návrat do divokej prírody. Hudbu k filmu skomponoval Peter Machajdík
V roku 2011 Hulík odpremiéroval svoj ďalší dokumentárny film s názvom „Cesty Slovenskom“, prezentujúci krásy Slovenska vo vysoko kvalitných obrazových záberoch. Aj k tomuto filmu hudbu skomponoval Peter Machajdík. V tom istom roku získal Hulík aj cenu Nadácie Tatra banky za umenie v kategórii Audiovizuálna tvorba, film, TV a rozhlas.
V rokoch 2014 a 2015 Hulík dokončil ďalšie dva filmy s pôsobivou hudbou Petra Machajdíka - Kráľ nebies - Orol skalný a Divoké Slovensko.
Tomáš Hulík je členom Asociácie profesionálnych fotografov SR a svoje fotografie publikoval v mnohých prestížnych zahraničných a domácich magazínoch ako National Geographic, GEO, Universum, alebo Lidé a země. Svoje fotografie pravidelne prezentuje na výstavách po celom Slovensku.
Hulík žije v Devínskej Novej Vsi spolu s partnerkou Silviou a dcérou Lianou.
Monrovia

Dejiny

Mesto založili v roku 1822 oslobodení čierni otroci z USA, ktorí sa po roku 1816 začali usádzať na území dnešnej Libérie. Americká kolonizačná spoločnosť rozdeľovala prisťahovalcom parcely s rozlohou štvrť áru. V roku 1835 vznikla mestská rada, prvá svojho typu na celém západe Afriky a po osamostatnení krajiny (26. júla 1847) sa Monrovia stala jej hlavným mestom.
V roku 1951 tu bola založená univerzita. Mesto bolo opakovane ničené počas občianskej vojny.

Súčasnosť

Mesto je priemyselným centrom krajiny, najväčší význam má petrochemický a potravinársky priemysel, hlavne spracovanie rýb. Hlavnou obchodnou ulicou je Gurley Street a na ostrove Providence stojí múzeum, ktoré pripomína významné udalosti v dejinách Libérie.

Podnebie

V meste panujú po celý rok vysoké teploty a priemerná teplota v januári dosahuje 26 °C a v júli 24 °C. Najdaždivejší mesiac je jún, kedy zrážky dosahujú až 958 mm, v júli spadne priemerne 797 mm a v januári iba 50 mm.
Onchéstos (syn Poseidóna)

Onchéstos (starogr. Ὀγχηστὸς – Onchéstos) je v gréckej mytológii syn boha Poseidóna, zakladateľ mesta Onchéstos.
Antický autor Pausanias, ktorý v druhom storočí navštívil Boiótiu zaznamenal, že videl pätnásť stadionov od hory Sfingy ruiny starovekého mesta Onchéstos, ktoré spomína aj Homér v Iliade.(a aj mnohí iní neskorší antickí autori) Pausanias píše, že tam stál už len chrám boha Poseidóna. Od miestnych ľudí sa dopočul, že zakladateľom tohto starovekého mesta bol Poseidónov syn Onchéstos.
Ste chytrejší ako piatak?

Ste chytrejší ako piatak? bola súťažná kvízová hra, ktorú vysielala TV Markíza. V origináli sa relácia volala „Are You Smarter Than a 5th Grader?“ a v USA ju s veľkým úspechom vysielala televízia FOX. Režisérom projektu bol Peter Majeský, moderátorom Peter Marcin. Relácia mala na Slovensku premiéru 8. júla 2007. Show bola taktiež vysielaná v Česku na televízii Nova, v Kanade na kanáli Global, na Strednom východe na Dubai TV a v Nemecku na kanáli Sat.1, kde sa volala Das weiß doch jedes Kind! (v preklade: To vie predsa každé dieťa!).
Hra mala jednoduché pravidlá: jeden súťažiaci odpovedal na 10 otázok + jednu bonusovú. Otázky zahŕňali učivo od prvej po piatu triedu (posledná bonusová obsahovala učivo zo šiestej triedy). Každou správnou odpoveďou sa navyšovala získaná suma, najvyššou možnou sumou bolo 1 000 000 korún.
You Ain’t Seen Nothing Yet

Téma a kompozícia

Text piesne hovorí o stretnutí speváka s "diabolskou ženou", ktorá mu vyjadruje lásku. Refrén skladby je známy koktaním a hovorí o tom ako na neho táto žena pozerala s veľkými hnedými očami a (hovorí): ’You ain’t seen nothin’ yet. B-, b-, b-, baby, you just ain’t seen na, na, nothin yet. Here’s somethin’ that you’re never gonna forget. B-, b-, b-, baby, you just ain’t seen na, na, nothin yet.’ Koktajúci spev je podobný tomu v skladbe „My Generation“ od skupiny The Who.
Gitarový riff, ktorý je počuť v refréne je tiež podobný riffu zo skladby „Baba O’Riley“ od skupiny The Who. Riff pokračuje v tóninách A5, E5, potom D5, kým v skladbe „Baba O’Riley“ je to F5, C5, Bb4.
Travelist

Travelist by Secret Escapes je medzinárodná cestovateľská spoločnosť zaoberajúca sa predajom zlacnených pobytov v luxusných hoteloch prostredníctvom svojich internetových stránok. Spoločnosť pôsobí v Belgicku, Dánsku, Nemecku, Taliansku, Holandsku, Nórsku, Rumunsku, Španielsku, Švédsku, Veľkej Británii, Česku, Poľsku, Maďarsku, Chorvátsku a na Slovensku. Travelist je cestovateľský klub, ktorý sprístupňuje svoje ponuky výhradne svojim členom na základe bezplatnej registrácie emailovou adresou. 

História

Pôvodne poľský startup sídliaci vo Varšave založil v roku 2012 Tomasz Nowinski. Vďaka inovatívnej ponuke získal projekt do roku 2014 viac ako 600 000 užívateľov. Po dosiahnutí tohto míľniku sa spoločnosť zlúčila s britskou spoločnosťou Secret Escapes operujúcou v rovnakom sektore, vďaka čomu expandovala na medzinárodný trh.
V júli roku 2015 spoločnosť získala podporu 60 miliónov amerických dolárov od Octopus Investments a Google Ventures na podporu ďalšej expanzie. V roku 2016 dosiahla spoločnosť ďalší významný míľnik predajom 4 miliónov hotelových nocí.